Ježiš Kristus nosí krátke nohavice

Ježiš Kristus nosí krátke nohavice je prvý štúdiový album slovenskej hudobnej skupiny Hex z roku 1992. Hudobne bol ovplyvnený britskou indie hudbou z 80. a 90. rokov.

Zaujímavosti 
 Názov odkazuje na hlavného speváka Petra "Ďuďa" Dudáka, ktorý s dlhými vlasmi pripomínal Ježiša. 
 Autorom názvu albumu je Martin Sarvaš, bývalý textár Tublatanky, vtedajší manažér Hexu.
 Krst albumu prebehol v Mlynskej Doline v klube Unique.

Zoznam skladieb 
 „Madelaine“ (hudba: Ďuďo; text: Ivan Kelement) 2:49
 „Jeep Song“ (hudba: Ďuďo; text: I. Kelement) 3:12
 „V krajine sexu“ (hudba: Ďuďo; text: Fefe) 3:51
 „Drogová závislosť“ (hudba a text: Fefe) 3:31
 „Psycho“ (hudba: D. Slimák; text: I. Kelement) 3:13
 „Sedem tiel a jedna tvár“ (hudba: Ďuďo; text: Martin Sarvaš) 4:00
 „V predposledných životoch“ (hudba: Ďuďo; text: M. Sarvaš) 3:45
 „Hlava XXII.“ (hudba: Tybyke; text: Milo Láber) 3:32
 „Čudný deň“ (hudba: Ďuďo; text: M. Sarvaš) 3:44
 „Rádio Zem“ (hudba: Ďuďo; text: I. Kelement) 2:40
 „Tam kde slnko spí“ (hudba a text: Radovan Orth) 3:24
 „Dobrý motýľ“ (hudba: americká ľudová; text: Martin Sarvaš) 3:09

Zostava

Hex 
Peter Dudák (Ďuďo) - spev, gitara, klávesy
Martin Žúži (Fefe) - gitara, vokály
Tomáš Dohňanský (Yxo) - basová gitara, vokály
Tibor Szabados (Tybyke) - bicie, perkusie, vokály
Jozef Jurička - klávesy

Hostia 
Boboš Procházka - ústna harmonika (2)
Jana Vrábková - vokály (6)
Majo Valent - basová gitara, gitara (8)
Radovan Orth (Vrabec) - gitara (8)

Referencie 

Albumy skupiny Hex
Hudobné albumy z 1992